****

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OSNOVNA ŠKOLA «FRANJO HANAMAN»**

**D R E N O V C I**

KLASA: 112-01/23-01/3

URBROJ: 2196-68-24-1

Drenovci, 8. travnja 2024.godine

Na temelju članka 107. Zakona o odgoju i obrazovanju u osnovnoj i srednjoj školi (“NN” br.: [87/08](https://www.zakon.hr/cms.htm?id=66)., [86/09](https://www.zakon.hr/cms.htm?id=67)., [92/10](https://www.zakon.hr/cms.htm?id=68)., [105/10](https://www.zakon.hr/cms.htm?id=69)., [90/11](https://www.zakon.hr/cms.htm?id=70)., [5/12](https://www.zakon.hr/cms.htm?id=71)., [16/12](https://www.zakon.hr/cms.htm?id=72)., [86/12](https://www.zakon.hr/cms.htm?id=73)., [126/12](https://www.zakon.hr/cms.htm?id=182)., [94/13](https://www.zakon.hr/cms.htm?id=480)., [152/14](https://www.zakon.hr/cms.htm?id=1671)., [07/17](https://www.zakon.hr/cms.htm?id=17751)., [68/18](https://www.zakon.hr/cms.htm?id=31279)., [98/19](https://www.zakon.hr/cms.htm?id=40815)., 64/20. i 151/22.), članka 6. Pravilnika o postupku i načinu zapošljavanja u Osnovnoj školi “Franjo Hanaman” Drenovci, te članka 7. i članka 18. Pravilnika o radu Osnovne škole “Franjo Hanaman” Drenovci, ravnateljica Osnovne škole “Franjo Hanaman” Drenovci objavljuje:

**N A T J E Č A J**

za zasnivanje radnog odnosa

1. **ZA RADNO MJESTO – stručni/a suradnika/ca na tehničkom održavanju – 1 izvršitelj određeno, puno radno vrijeme.**

**UVJETI:**

Osim općih uvjeta za zasnivanje radnog odnosa sukladno općim propisima o radu, kandidat treba zadovoljiti i posebne uvjete sukladno Zakonu o odgoju i obrazovanju u osnovnoj i srednjoj školi i drugim propisima.

- uvjet za stručnog suradnika na tehničkom održavanju je završena srednja škola tehničke struke te zdravstvena sposobnost za obavljanje poslova s posebnim uvjetima rada. Uvjerenje o posebnoj zdravstvenoj sposobnosti pribavlja se prije sklapanja ugovora o radu u skladu s posebnim propisima te dokazuje uvjerenjima ovlaštenih zdravstvenih ustanova. Liječnički pregled se obavlja prije sklapanja ugovora o radu a troškove liječničkog pregleda snosi Škola. Stručni suradnik obavlja i poslove loženja centralnog grijanja te mora imati i položen ispit za rukovatelja centralnog grijanja prema Pravilniku o poslovima upravljanja i rukovanja energetskim postrojenjima i uređajima. Radni odnos ne može zasnovati osoba za koju postoje zapreke iz čl. 106. Zakona o odgoju i obrazovanju u osnovnoj i srednjoj školi.

Na natječaj se mogu prijaviti osobe oba spola (Zakon o ravnopravnosti spolova “Narodne novine“ br.: 82/08, 69/17).

U prijavi na natječaj kandidati/kinje **moraju navesti e-mail adresu** na koju će im biti dostavljena obavijest o datumu i vremenu procjene odnosno testiranja i vrednovanja. O datumu i mjestu procjene odnosno testiranja i vrednovanja kandidati će biti obaviješteni i putem web stranice škole.

**Uz prijavu** na natječaj kandidati/kinje su dužni priložiti:

1. životopis,
2. diploma odnosno dokaz o stečenoj stručnoj spremi,
3. dokaz o položenom ispitu za rukovatelja centralnog grijanja,
4. dokaz o državljanstvu (domovnica),
5. presliku osobne iskaznice,
6. uvjerenje da nije pod istragom i da se protiv kandidata ne vodi kazneni postupak glede zapreke za zasnivanje radnog odnosa iz čl. 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja),
7. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od dana raspisivanja natječaja).

Prilozi odnosno isprave se prilažu **u neovjerenoj preslici** i ne vraćaju se kandidatu/kinji nakon završetka natječajnog postupka.

Kandidat/kinja koji/a ostvaruje pravo prednosti pri zapošljavanju na temelju čl. 102. Zakonu o hrvatskim braniteljima iz Domovinskog rata i članovima njihovih obitelji (“*Narodne novine*“ br.: 121/17, 98/19, 84/21), čl. 48. Zakona o civilnim stradalnicima iz Domovinskog rata (“*Narodne novine*“ br.: 84/21), čl. 48.f Zakona o zaštiti vojnih i civilnih invalida rata (“*Narodne novine*“ br.: 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) ili čl. 9. Zakona o profesionalnoj rehabilitaciji i zapošljavanju osoba sa invaliditetom (“*Narodne novine*“ br.: 157/13, 152/14, 39/18, 32/20) dužan/na je u prijavi na natječaj pozvati se na to pravo i uz prijavu na natječaj pored navedenih priloga odnosno isprava priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju čl. 102. Zakonu o hrvatskim braniteljima iz Domovinskog rata i članovima njihovih obitelji (“*Narodne novine*“ br.: 121/17, 98/19, 84/21) dužan/na je uz prijavu na natječaj pored navedenih priloga odnosno isprava priložiti i sve potrebne dokaze iz čl. 103. st. 1. Zakonu o hrvatskim braniteljima iz Domovinskog rata i članovima njihovih obitelji (“*Narodne novine*“ br.: 121/17, 98/19, 84/21) koji su dostupni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat/kinja koji/a se poziva na pravo prednosti pri zapošljavanju na temelju čl. 48. Zakona o civilnim stradalnicima iz Domovinskog rata (“*Narodne novine*“ br.: 84/21) dužan/na je uz prijavu na natječaj pored navedenih priloga odnosno isprava priložiti i sve potrebne dokaze iz čl. 49. st. 1. Zakona o civilnim stradalnicima iz Domovinskog rata (“*Narodne novine*“ br.: 84/21) koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje prednost pri zapošljavanju u skladu s člankom 9 Zakona o profesionalnoj rehabilitaciji i zapošljavanju osoba s invaliditetom (“*Narodne novine*“ br.: 157/13, 152/14, 39/18, 32/20), dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik osoba s invaliditetom.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja **dužni su pristupiti procjeni odnosno testiranju i vrednovanju** prema odredbama Pravilnika o postupku zapošljavanja te procjeni vrednovanja kandidata za zapošljavanje koji se nalazi na stranici OŠ “Franjo Hanaman“ Drenovci, a dostupan je na web stranici škole.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu).

Za kandidata koji **ne pristupi na procjeni odnosno testiranju i vrednovanju, smatrat će se da je povukao prijavu na natječaj,** te se u daljnjem postupku više neće smatrati kandidatom prijavljenim na natječaj. Kandidati sami snose troškove dolaska na testiranje.

**Područja iz kojih se obavlja procjena odnosno vrednovanje su:** pomoćno-tehnički radnici u pravilu se vrednuju usmeno, razgovorom ili određivanjem obavljanja određenog posla iz djelokruga rada.

**Prijavom na natječaj kandidati/kinje daju privolu za obradu osobnih podataka** koji su navedeni u svim dostavljenim prilozima odnosno ispravama za potrebe provedbe natječajnog postupka.

Rok za podnošenje prijava je **osam dana** od dana objave natječaja na mrežnim stranicama i oglasnoj ploči Hrvatskog zavoda za zapošljavanje i mrežnim stranicama i oglasnoj ploči Škole*.*

Natječaj je otvoren od **8. travnja 2024. godine i traje do 16. travnja 2024. godine.**

Prijave na natječaj dostaviti neposredno ili poštom na adresu Škole:

**Osnovna škola “Franjo Hanaman“, Istrev 2, 32257 Drenovci s naznakom „za natječaj“.**

Nepravodobne i nepotpune prijave neće se razmatrati.

Kandidati/kinje će biti obaviješteni najkasnije u roku 15 dana od potpisivanja ugovora o radu s odabranim kandidatom/kinjom putem mrežnih stranica Škole. U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnim propisima, isti će biti obaviješteni temeljem odredaba Pravilnika o postupku zapošljavanja te procjeni i vrednovanju kandidata za zapošljavanje.

Ravnateljica:

Marijana Raguž